केजरीवाल जो टेलीफोन का खर्च अदा करते हैं जरा उसपर भी गौर कर लेते हैं। वैसे टेलीफोन का एक सीमित मुल्यांकन करना थोड़ा मुश्किल हो जाता है लेकिन मोबाइल पर खर्च की जाने वाली राशि चकित करती है। हालांकि, ये खर्च उनके नाश्ते पर खर्च की गई राशि से कम ही है। आरटीआई ने बताया कि 1 मार्च 2015 से फरवरी 2018 तक उनके एक मोबाइल पर 1, 08,851 रूपए जबकि दूसरे मोबाइल पर 1,47,568 रूपए खर्च हुए हैं। फिर से इसे एक साधारण सी गणित की भाषा में समझे तो इसका मतलब ये है कि एक मोबाइल पर एक महीने में खर्च होने वाली राशि 3,023 रूपए वहीं, दूसरे मोबाइल पर 4,100 रूपए है। हां, अगर केजरीवाल जियो के अनलिमिटेड और वोडाफोन के पोस्ट प्लान का इस्तेमाल करते तो शायद ये खर्च कम होता। ऐसा तो वो तब करते न जब अंबानी से जुड़ाव उनके आत्मसम्मान पर चोट नहीं करता!